Folketing
2006-01-24

Endelig holdt vi i sidste uge et møde om iværksættere. Og så mangler vi to temamøder, som ligger i februar måned. Hovedoverskriften for de to møder er det, vi kalder »Det innovative samfund«. Vi har valgt at dele det op, så vi på det første møde i februar drøfter konkurrencekraft og innovation og på det andet møde drøfter, hvordan vi kan sikre sammenhængskraften i samfundet. Og i den forbindelse vil vi også diskutere, om jeg så må sige den globale sammenhængskraft, altså den internationale dimension. Vi har organiseret de ni temamøder på følgende måde: Et temamøde løber over 2 dage. På førstedagen inviterer vi eksperter til at holde op(388) læg, og vi inviterer organisationer og enkeltpersoner til at deltage i debatten efter oplæggene, og organisationerne bliver opfordret til at komme med et skriftligt oplæg om det, der nu er mødets tema. Så vidt førstedagen. På andendagen diskuterer selve Globaliseringsrådet med udgangspunkt i, hvad der er foregået den første dag, og det debatoplæg, der er sendt ud.